Διεθνής Οργανισμός Πολιτικής Αεροπορίας

Ο Διεθνής Οργανισμός Πολιτικής Αεροπορίας (αγγλικά: International Civil Aviation Organization, ICAO) είναι ο οργανισμός που ρυθμίζει τις διεθνείς αερομεταφορές. Είναι τμήμα του ΟΗΕ και ιδρύθηκε το 1947 σύμφωνα με τη Σύμβαση του Σικάγου του 1944 κατά τη συνδιάσκεψη για τη διεθνή πολιτική αεροπορία. Μέλη του είναι 191 χώρες και η έδρα του βρίσκεται στο Μόντρεαλ του Καναδά.

 Τα σημαντικότερα καθήκοντα του ICAO είναι τα εξής: Προτυποποίηση και ασφάλεια της αεροπλοΐας Ρύθμιση του σχετικού διεθνούς αεροπορικού δικαίου, λόγω τεχνολογικής εξέλιξης ή άλλους λόγους (π.χ. αεροπειρατεία), Ανάπτυξη των αναγκαίων υποδομών, με κοινά προγράμματα υποστήριξης των μελών για τη χρηματοδότησή τους, καθώς και προγραμμάτων τεχνικής βοήθειας, Η διανομή και διαχείριση των γνωστών κωδικών (κωδικών ICAO) για τα αεροδρόμια, τα αεροσκάφη και τις αεροπορικές εταιρίες σε παγκόσμιο επίπεδο, Προτυποποίηση των ταξιδιωτικών εγγράφων, σε παγκόσμιο ενιαίο τύπο, Ορισμός των ανεκτών επιπέδων θορύβου των αεροσκαφών κ.ά.Σημειώνεται επίσης ότι σύμφωνα με τη Σύμβαση του Σικάγου το Συμβούλιο του Οργανισμού μπορεί επίσης να λειτουργήσει και ως όργανο συνδιαλλαγής ή ως δικαστικό όργανο για επίλυση διαφορών που μπορεί να ενσκήψουν μεταξύ των μελών. Σήμερα (Δεκέμβριος 2015) τα κράτη-μέλη είναι 191 ICAO members, συμπεριλαμβανομένων 190 από τα συνολικά 193 Μέλη του ΟΗΕ (όλα τα κράτη-μέλη εκτός από την Δομινίκα, το Λίχτενσταϊν και το Τουβαλού) και επιπρόσθετα τα Νησιά Κουκ. Ο ICAO αποτελείται από τους εξής φορείς: Τη Γενική Συνέλευση, στην οποία συμμετέχουν αντιπρόσωποι από όλες τις χώρες μέλη Το Συμβούλιο, το οποίο εκλέγεται από τη γενική συνέλευση με τριετή θητεία, αποτελείται από 36 χώρες-μέλη και δίνει τις κατευθυντήριες γραμμές στο έργο του οργανισμού και Τη Γραμματεία, επικεφαλής της οποίας είναι ο Γενικός Γραμματέας. Σε αυτήν συμμετέχουν επαγγελματίες από όσο το δυνατόν ευρύτερη γεωγραφική βάση.Εκτός των παραπάνω υφίστανται επίσης η Αεροναυτική Επιτροπή, η Επιτροπή των Αερομεταφορών και η Νομική Επιτροπή όπου αντιπροσωπεύονται όλα τα μέλη. Ειδικότερα το έργο της τελευταίας είναι η συζήτηση θεμάτων που απασχολούν τα μέλη ή κάποια εξ αυτών, καθώς και η προπαρασκευή σχεδίων διεθνών συμβάσεων τα οποία διανέμονται στα μέλη για εξέταση και αποδοχή. Σημαντικότερα εξ αυτών των σχεδίων θεωρούνται τα αναφερόμενα στην περιοδική αναθεώρηση των διεθνών προτύπων και της ακολουθητέας πρακτικής που χρήζουν και ιδιαίτερης προσοχής για άμεση εφαρμογή αμέσως μετά τη ψήφισή τους από τα μέλη του Οργανισμού. Αλμπέρ Ροπέρ (Γαλλία, 1891-1969) (1944–1951) Καρλ Λιούνγκμπεργκ (Σουηδία, 1897-1982) (1952–1959) Ρόναλντ Μακάλστερ Μακντόνελ (Καναδάς, 1909-1973) (1959–1964) Μπερνάρντους Τίελμαν Τβιγκτ (Ολλανδία, 1912-1993) (1964–1970) Άσαντ Κοτάιτε (Λίβανος, 1924-2014) (1970–1976) Ιβ Λαμπέρ (Γαλλία, γ. 1936) (1976–1988) Σίβιντερ Σινγκ Σιντού (Ινδία, γ. 1929) (1988–1991) Φιλίπ Ροσά (Ελβετία, γ. 1942) (1991–1997) Ρενάτο Κλαούντιο Κόστα Περέιρα (Βραζιλία, γ. 1936) (1997–2003) Ταγιέμπ Σερίφ (Αλγερία, γ. 1941) (2003–2009) Ρεϊμόν Μπενζαμέν (Γαλλία, γ. 1945) (1η Αυγούστου 2009–2015) Φαν Λιού (Κίνα) (1η Ιουλίου 2015 - σήμερα) 1947 έως 1957: Έντουαρντ Πίρσον Γουόρνερ (ΗΠΑ, 1894-1958) 1957 έως 1976: Γουόλτερ Μπινάγκι (Αργεντινή, 1919-2006) 1976 έως 2006: Άσαντ Κοτάιτε (Λίβανος, 1924-2014) 2006 έως 2013: Ρομπέρτο Κόμπεχ Γκονσάλες (Μεξικό, γ. 1943) 2014 έως 31 Δεκεμβρίου 2019: Δρ. Ολουμουγίουα Μπέναρντ Άλιου (Νιγηρία, γ. 1960) 1 Ιανουαρίου 2020 έως σήμερα: Σαλβατόρε Σιακιτάνο (Ιταλία) (γ. 1954) Το άρθρο αυτό στηρίχτηκε σε υλικό της αγγλικής και γερμανικής wikipedia, καθώς και σε υλικό που βρίσκεται στην ιστοσελίδα του οργανισμού, www.icao.int. ΟΗΕ IATA http://www.icao.int